strabo.geographica 2.5.7
τούτοις δὲ συνῳδά πώς ἐστι καὶ τὰ ὑπὸ Ἱππάρχου λεγόμενα · φησὶ γὰρ ἐκεῖνος , ὑποθέμενος τὸ μέγεθος τῆς γῆς ὅπερ εἶπεν Ἐρατοσθένης , ἐντεῦθεν δεῖν ποιεῖσθαι τὴν τῆς οἰκουμένης ἀφαίρεσιν · οὐ γὰρ πολὺ διοίσειν πρὸς τὰ φαινόμενα τῶν οὐρανίων καθʼ ἑκάστην τὴν οἴκησιν οὕτως ἔχειν τὴν ἀναμέτρησιν , ἢ ὡς οἱ ὕστερον ἀποδεδώκασιν . ὄντος δὴ κατʼ Ἐρατοσθένη τοῦ ἰσημερινοῦ κύκλου σταδίων μυριάδων πέντε καὶ εἴκοσι καὶ δισχιλίων , τὸ τεταρτημόριον εἴη ἂν ἓξ μυριάδες καὶ τρισχίλιοι · τοῦτο δέ ἐστι τὸ ἀπὸ τοῦ ἰσημερινοῦ ἐπὶ τὸν πόλον πεντεκαίδεκα ἑξηκοντάδων , οἵων ἐστὶν ὁ ἰσημερινὸς ἑξήκοντα , τὸ δʼ ἀπὸ τοῦ ἰσημερινοῦ ἐπὶ τὸν θερινὸν τροπικὸν τεττάρων · οὗτος δʼ ἐστὶν ὁ διὰ Συήνης γραφόμενος παράλληλος . συλλογίζεται δὴ τὰ καθʼ ἕκαστα διαστήματα ἐκ τῶν φαινομένων μέτρων · τὸν μὲν γὰρ τροπικὸν κατὰ Συήνην κεῖσθαι συμβαίνει , διότι ἐνταῦθα κατὰ τὰς θερινὰς τροπὰς ἄσκιός ἐστιν ὁ γνώμων μέσης ἡμέρας · ὁ δὲ διὰ τῆς Συήνης μεσημβρινὸς γράφεται μάλιστα διὰ τῆς τοῦ Νείλου ῥύσεως ἀπὸ Μερόης ἕως Ἀλεξανδρείας · στάδιοι δʼ εἰσὶν οὗτοι περὶ μυρίους · κατὰ μέσον δὲ τὸ διάστημα τὴν Συήνην ἱδρῦσθαι συμβαίνει , ὥστʼ ἐντεῦθεν ἐπὶ Μερόην πεντακισχίλιοι . προϊόντι δʼ ἐπʼ εὐθείας ὅσον τρισχιλίους σταδίους ἐπὶ μεσημβρίαν οὐκέτʼ οἰκήσιμα τἆλλά ἐστι διὰ καῦμα , ὥστε τὸν διὰ τούτων τῶν τόπων παράλληλον , τὸν αὐτὸν ὄντα τῷ διὰ τῆς Κινναμωμοφόρου , πέρας καὶ ἀρχὴν δεῖ τίθεσθαι τῆς καθʼ ἡμᾶς οἰκουμένης πρὸς μεσημβρίαν . ἐπεὶ οὖν πεντακισχίλιοι μέν εἰσιν οἱ ἀπὸ Συήνης εἰς Μερόην , ἄλλοι δὲ προσγεγόνασι τρισχίλιοι , εἶεν ἂν οἱ πάντες ἐπὶ τοὺς ὅρους τῆς οἰκουμένης ὀκτακισχίλιοι . ἐπὶ δέ γε τὸν ἰσημερινὸν ἀπὸ Συήνης μύριοι ἑξακισχίλιοι ὀκτακόσιοι ( τοσοῦτοι γάρ εἰσιν οἱ τῶν τεττάρων ἑξηκοντάδων , τεθείσης ἑκάστης τετρακισχιλίων καὶ διακοσίων ) , ὥστε λοιποὶ εἶεν ἂν ἀπὸ τῶν ὅρων τῆς οἰκουμένης ἐπὶ τὸν ἰσημερινὸν ὀκτακισχίλιοι ὀκτακόσιοι , ἀπὸ δὲ Ἀλεξανδρείας δισμύριοι χίλιοι ὀκτακόσιοι . πάλιν δʼ ἀπὸ τῆς Ἀλεξανδρείας ἐπʼ εὐθείας τῇ ῥύσει τοῦ Νείλου πάντες ὁμολογοῦσι τὸν ἐπὶ Ῥόδον πλοῦν κἀντεῦθεν δὲ τὸν τῆς Καρίας παράπλουν καὶ Ἰωνίας μέχρι τῆς Τρῳάδος καὶ Βυζαντίου καὶ Βορυσθένους . λαβόντες οὖν τὰ διαστήματα γνώριμα καὶ πλεόμενα σκοποῦσι τὰ ὑπὲρ τοῦ Βορυσθένους ἐπʼ εὐθείας ταύτῃ τῇ γραμμῇ μέχρι τίνος οἰκήσιμά ἐστι , καὶ περατοῖ τὰ προσάρκτια μέρη τῆς οἰκουμένης . οἰκοῦσι δʼ ὑπὲρ τοῦ Βορυσθένους ὕστατοι τῶν γνωρίμων Σκυθῶν Ῥωξολανοί , νοτιώτεροι ὄντες τῶν ὑπὲρ τῆς Βρεττανικῆς ἐσχάτων γνωριζομένων · ἤδη δὲ τἀπέκεινα διὰ ψῦχος ἀοίκητά ἐστι · νοτιώτεροι δὲ τούτων καὶ οἱ ὑπὲρ τῆς Μαιώτιδος Σαυρομάται καὶ Σκύθαι μέχρι τῶν ἑῴων Σκυθῶν .
Lemmas: οὗτος δέ συνῳδός πως εἰμί καί ὁ ὑπό Ἵππαρχος λέγω · φημί γάρ ἐκεῖνος , ὑποτίθημι ὁ μέγεθος ὁ γῆ ὅς λέγω Ἐρατοσθένης , ἐντεῦθεν δέω ποιέω ὁ ὁ οἰκουμένη ἀφαίρεσις · οὐ γάρ πολύς διαφέρω πρός ὁ φαίνω ὁ οὐράνιος κατά ἕκαστος ὁ οἴκησις οὕτως ἔχω ὁ ἀναμέτρησις , ἤ ὡς ὁ ὕστερον ἀποδίδωμι . εἰμί δή κατά Ἐρατοσθένης ὁ ἰσημερινός κύκλος στάδιον μυριάς πέντε καί εἴκοσι καί δισχίλιοι , ὁ τεταρτημόριος εἰμί ἄν ἕξ μυριάς καί τρισχίλιοι · οὗτος δέ εἰμί ὁ ἀπό ὁ ἰσημερινός ἐπί ὁ πόλος πεντεκαίδεκα ἑξηκοντάς , οἷος εἰμί ὁ ἰσημερινός ἑξήκοντα , ὁ δέ ἀπό ὁ ἰσημερινός ἐπί ὁ θερινός τροπικός τέσσαρες · οὗτος δέ εἰμί ὁ διά Συήνη γράφω παράλληλος . συλλογίζομαι δή ὁ κατά ἕκαστος διάστημα ἐκ ὁ φαίνω μέτρον · ὁ μέν γάρ τροπικός κατά Συήνη κεῖμαι συμβαίνω , διότι ἐνταῦθα κατά ὁ θερινός τροπή ἄσκιος εἰμί ὁ γνώμων μέσος ἡμέρα · ὁ δέ διά ὁ Συήνη μεσημβρινός γράφω μάλα διά ὁ ὁ Νεῖλος ῥῦσις ἀπό Μερόη ἕως Ἀλεξάνδρεια · στάδιον δέ εἰμί οὗτος περί μυρίος · κατά μέσος δέ ὁ διάστημα ὁ Συήνη ἱδρύω συμβαίνω , ὥστε ἐντεῦθεν ἐπί Μερόη πεντακισχίλιοι . προέρχομαι δέ ἐπί εὐθεῖα ὅσος τρισχίλιοι στάδιον ἐπί μεσημβρία οὐκέτι οἰκήσιμος ἄλλος εἰμί διά καῦμα , ὥστε ὁ διά οὗτος ὁ τόπος παράλληλος , ὁ αὐτός εἰμί ὁ διά ὁ Κινναμωμοφόρος , πέρας καί ἀρχή δέω τίθημι ὁ κατά ἐγώ οἰκουμένη πρός μεσημβρία . ἐπεί οὖν πεντακισχίλιοι μέν εἰμί ὁ ἀπό Συήνη εἰς Μερόη , ἄλλος δέ προσγίγνομαι τρισχίλιοι , εἰμί ἄν ὁ πᾶς ἐπί ὁ ὅρος ὁ οἰκουμένη ὀκτακισχίλιοι . ἐπί δέ γε ὁ ἰσημερινός ἀπό Συήνη μυρίος ἑξακισχίλιοι ὀκτακόσιοι ( τοσοῦτος γάρ εἰμί ὁ ὁ τέσσαρες ἑξηκοντάς , τίθημι ἕκαστος τετρακισχίλιοι καί διακόσιοι ) , ὥστε λοιπός εἰμί ἄν ἀπό ὁ ὅρος ὁ οἰκουμένη ἐπί ὁ ἰσημερινός ὀκτακισχίλιοι ὀκτακόσιοι , ἀπό δέ Ἀλεξάνδρεια δισμύριοι χίλιοι ὀκτακόσιοι . πάλιν δέ ἀπό ὁ Ἀλεξάνδρεια ἐπί εὐθεῖα ὁ ῥύσις ὁ Νεῖλος πᾶς ὁμολογέω ὁ ἐπί Ῥόδος πλόος ἐντεῦθεν δέ ὁ ὁ Καρία παράπλοος καί Ἰωνία μέχρι ὁ Τρῳάς καί Βυζάντιος καί Βορυσθένης . λαμβάνω οὖν ὁ διάστημα γνώριμος καί πλέω σκοπέω ὁ ὑπέρ ὁ Βορυσθένης ἐπί εὐθεῖα οὗτος ὁ γραμμή μέχρι τίς οἰκήσιμος εἰμί , καί περατόω ὁ προσάρκτιος μέρος ὁ οἰκουμένη . οἰκέω δέ ὑπέρ ὁ Βορυσθένης ὕστατος ὁ γνώριμος Σκύθης Ῥωξολανοί , νότιος εἰμί ὁ ὑπέρ ὁ Βρεττανικός ἔσχατος γνωρίζω · ἤδη δέ ἐπέκεινα διά ψῦχος ἀοίκητος εἰμί · νότιος δέ οὗτος καί ὁ ὑπέρ ὁ Μαιῶτις Σαυρομάται καί Σκύθης μέχρι ὁ ἑῷος Σκύθης .